Old Sam's Cottage | LekkeSlaap
Old Sam's Cottage is in 'n wildkamp geleë, net 9,5 km vanaf Bredasdorp, die hartjie van die Overberg se kreatiwiteit en kookkuns. By Old Sam's Cottage word stilte en rustigheid vervleg. Die kothuis is ook net 41 km van De Hoop Natuurreservaat af.
Die kothuis bied slaapplek aan 2 gaste in 'n slaapkamer met 'n dubbelbed, luukse linne en 'n gasverwarmer vir die kouer aande. Die en suite-badkamer het 'n stort, toilet en wasbak. Die leefarea en kombuis het 'n oopplan-uitleg. Die kombuis is met 'n yskas-vrieskas, 2 gasplate, eetgerei en breekware toegerus. Die leefarea lei na 'n onderdakstoep met sitplek, 'n piekniektafel en 'n ingeboude braai. Die stoep is die perfekte plek vanwaar gaste die sonsondergang oor die plaas kan bewonder.
Hierdie kothuis sal gaste terugneem in tyd. Daar is geen elektrisiteit nie en water word deur 'n houtvuur verhit. Die kothuis se rustieke atmosfeer word verder deur lanterns en herlaaibare ligte beklemtoon. Gratis WiFi is beskikbaar.
Die plaas het 'n sirkelfietsroete wat 15 km lank is, die nabygeleë Karsrivier is ideaal vir visvang, stappers sal dit geniet om in die duineveld te gaan stap, en gaste kan gerus in die kothuis se kano op die Karsrivier gaan roei. Die groot verskeidenheid voëlspesies is enige voëlkyk-entoesias se droom, en die wildkamp het elande, springbokke en sebras.